Igor Gaspl

Igor Gaspl (Игоръ Гаспл; 24. veebruar 1924 Voronež – 6. juuni 2001 Maardu) oli nõukogude Eesti ajakirjanik ja propagandist, mitme eesti metsavendlust mustava teose autor.

 Elulugu 
Aastatel 1943–1947 kuulus Gaspl komsomoli ning oktoobris 1951 sai kommunistliku partei liikmeks. 1947–1952 õppis Voroneži Riiklikus Ülikoolis vene keelt ja kirjandust ning lõpetas ülikooli kiitusega. Sõja ajal 1943. aastal kuulus Voronežis hävituspataljoni. 

1952. aastast töötas ta Tallinnas ajalehe Sovetskaja Estonija toimetuses, kuhu jäi kuni pensionile minekuni 1980. aastate esimesel poolel.Kadi Mikk, "Metsavendade kujutamine nõukogude propagandakirjanduses", (magistritöö, Tartu Ülikool, 2013), 64–66. Suri 6. juunil 2001 Maardus.https://www.kalmistud.ee/haudi?action=hauaplats&filter_hauaplats_hauaplats=RKEr7KW4Lr72

Tema metsavendluse kuvandit ilmestava propagandistliku loomingu lipulaevaks on 1960. aastal avaldatud dokumentaaljutustuste kogumik „Tõestisündinud lood“, milles esitatud kuuest novellist kaks – „„Hunt“ püünises“ ja „Jätis“ – käsitlevad relvastatud vastupanu.Igor Gaspl, "Tõestisündinud lood : [riikliku julgeoleku organite juurdlusmaterjalide põhjal koostatud dokumentaaljutustused]." Tallinn : Eesti Riiklik Kirjastus, 1960 

1964. aasta 30.detsembrist 1965.aasta 6.jaanuarini ilmus  Noorte Hääles jutustus „Langenud teenistuskohustuste täitmisel“, mille võib leida ka 1966. aasta kogumikust „Mehised inimesed“Mehised inimesed. Koostanud I. Trull. Tallinn : Eesti Raamat, 1966 pealkirjaga „Langenud teenistuskohustuste täitmisel. Dokumentaaljutustus tšekist Jaan Põdrast''. Noorte Hääles avaldatu  oli lühem versioon  Sovetskaja Estonias 26.novembrist 5.detsembrini 1964 ilmunud samast loost. See lugu ilmus ka 1984. aasta eestikeelses kogumikus „Kompromiss on välistatud. Lugusid Eesti tšekistidest“Kompromiss on välistatud : lugusid Eesti tšekistidest. Koostajad I. Papulovski, V. Nikišin ; tõlkinud Gondo Olevsoo ; toimetuskolleegium: V. Porõvkin (peatoimetaja)... jt. ; eessõna: Karl Kortelainen. Tallinn : Eesti Raamat, 1984 , kus see kannab pealkirja „Teenistuskohustuste täitmisel“. Samast kogumikust võib leida veel ühe Gaspli lühijutu – „Lõksu „„penidele“.

 Viited 

Kategooria:Eesti inimesed
Kategooria:Maardu kalmistule maetud
Kategooria:Sündinud 1924
Kategooria:Surnud 2001